Aftreebeplanning Fout No. 1 | Foundation Wealth
Beplanning en spaar Finansiële-en Boedelbeplanning
November 3, 2015 Sarel Snyman 0 Comment aftree, pensioen, spaar, uittree
Die meeste van ons neem aan dat ons uiteindelik sal kan kies wanneer die besluit gemaak word oor wanneer ons gaan aftree. Dit lei tot 'n belangrike fout in jou beplanning. Ons almal spaar vir wanneer ons 65 word, maar sal ons op 65 aftree?
Ons almal dink dat ons langer sal kan aanhou werk om op te maak vir die gebrek aan aftrede spaar.
In 'n onlangse peiling van meer as 1000 werkende en afgetrede Amerikaners is bevind dat werkende volwassenes 55-59 jaar oud 'n gemiddeld van $ 150,000 vir aftrede gespaar het … maar hulle uiteindelike doelwit is $ 500,000.
Sit dit in 'n Suid-Afrikaanse konteks en laat ons veronderstel ons almal versamel
R 1,5 m en hoop om dit te verhoog na R 5 miljoen teen die tyd wat ons 65 word. Dit laat ons met10 jaar waarin jy jou spaargeld moet verdriedubbel. Veronderstel dat groei van 15% jou geld sal verdubbel elke 5 jaar. Dit behoort ons by die teiken te kry in ongeveer 8 jaar en nooit binne 5 jaar nie.
Die meeste mense sê hulle "hoop om meer geld te verdien in die toekoms sodat hulle meer kan spaar vir aftrede." Dit is nie 'n plan om af te tree nie, maar 'n beplanning om te misluk.
Hierdie getalle is in werklikheid vêr van die waarheid. Ek dink dat daar baie mense is wat vir 30 jaar gewerk het wat nie ten minste R 1,5m deur hul loopbaan gespaar het nie.
Baie mense aanvaar dat hulle net langer sal moet werk om die gaping te oorbrug.
'n Soliede 40% van die 55-59 groep beplan om te werk tot ten minste die ouderdom van 70, sowel as 54% van die 60-plus-groep.
Wat as, hul goeie bedoelings nie haalbaar is nie?
Ongeveer 50% van die mense verlaat hulle werkplek vroeër as wat hul intensie was. Hierdie syfer is selfs hoër in die wit manlike kategorie. Wat gebeur as jy gedwing word om af te tree as gevolg van 'n werkgewer besluit? Wat as jou gesondheid skielik veroorsaak dat jy vervroegde aftrede moet neem?
Slegs 7% tree uit die werksmag, want hulle het "voldoende spaargeld." Nog 37% moes vroeg aftree weens gesondheids kwessies, en 21% as gevolg van 'n werkgewer besluit."
Op grond van hierdie statistieke, kan die werkende mense wat beplan om aan te hou werk tot ouderdom 70 té optimisties wees.
Die klassieke aftrede advies van "hoe gouer jy begin, hoe beter" is nog steeds die beste opsie. Ons almal aanvaar dat 'n maatskappy se pensioen ons verpligting om te beplan vir aftrede kwyt skeld, maar ons is baie verkeerd. Dink hieroor na: R 2,5 miljoen belê deur 'n 65-jarige wat nie risiko kan aanvaar nie sal op sy beste 8% opbrengste verkry. Die veronderstelling is dat hy 'n inkomste van sowat R 10000 per maand sal neem wat teen 6% per jaar sal eskaleer. Veronderstel inflasie bly op ongeveer 6%. Hy sou 'n negatiewe opbrengs in reële terme hê na 10 jaar en sy fonds sal uitgeput wees voor 20 jaar verloop het. Mediese wetenskap kan hierdie man aan die lewe hou tot die rype ouderdom van 100. Waar sal hy geld vind om van te leef ?
Die oplossing? Begin vroeg spaar, moenie ophou nie, en aanvaar dat jy nie ekstra tyd sal kry om die verskil tussen jou spaargeld en jou uiteindelike doelwitte in te haal nie.
Raadpleeg 'n finansiële adviseur met beleggings ervaring om jou te lei in die bestuur van jou spaargeld sodat jy die uiteindelike doelwit van 'n finansiële onafhanklike aftrede kan bereik. Moenie uitstel nie – doen dit vandag nog. 'n Bietjie vroeër gaan 'n lang pad hou.
As jy spaar vir aftrede maak seker dat die instrument van jou belegging die beste moontlike opbrengs lewer. Kontak ons ​​om jou te help.